রফিকুল হক দাদুভাই পুরস্কার পাচ্ছেন রফিকুননবীসহ আটজন
বাংলা একাডেমি পুরস্কারপ্রাপ্ত শিশুসাহিত্যিক ও ছড়াকার প্রয়াত রফিকুল হক দাদুভাইয়ের ৮৮তম জন্মদিন পালন করা হবে রাজধানীর শিল্পকলা একাডেমিতে। সংগীত ও নৃত্যকলা মিলনায়তনে রোববার বেলা ৩টায় এ অনুষ্ঠানের আয়োজন করা হয়েছে। অনুষ্ঠানে দেশের বিভিন্ন ক্ষেত্রে অবদানের জন্য বিশিষ্ট আটজনকে ‘রফিকুল হক দাদুভাই পুরস্কার ২০২৪’ দেওয়া হবে। অনুষ্ঠানের উদ্বোধক হিসাবে উপস্থিত থাকবেন সংসদ-সদস্য আসাদুজ্জামান নূর। প্রধান অতিথি থাকবেন সাবেক সংস্কৃতি প্রতিমন্ত্রী কেএম খালিদ। অনুষ্ঠানের আয়োজক রফিকুল হক দাদুভাই জন্মোাৎসব উদ্যাপন পরিষদ।







পুরস্কারপ্রাপ্তরা হলেন- অলংকরণে রফিকুননবী, সাংবাদিকতায় আবদুর রহমান, সংগঠক সাহানা বেগম, ছড়া-কবিতায় আসলাম সানী, শিশুসাহিত্যে আমীরুল ইসলাম, ছড়ায় রিফাত নিগার শাপলা, সংগঠক আহমেদ উল্লাহ ও গীতিকবিতায় আমিরুল মোমেনীন মানিক। তাদের সম্মাননা ক্রেস্ট ও নগদ অর্থ প্রদান করা হবে। এছাড়া এদিন আড্ডা, শ্রদ্ধার্ঘ্য অর্পণ, দাদুভাইয়ের ছড়া-কবিতা আবৃত্তি ও গান গাওয়াসহ কেক কাটা হবে। পরিষদের পক্ষ থেকে দাদুভাইয়ের নিকটজনদের শিল্পকলা একাডেমির এ অনুষ্ঠানে আসার আহ্বান জানানো হয়েছে।

বাংলা একাডেমি পুরস্কারপ্রাপ্ত শিশুসাহিত্যিক ও ছড়াকার প্রয়াত রফিকুল হক দাদুভাইয়ের ৮৮তম জন্মদিন পালন করা হবে রাজধানীর শিল্পকলা একাডেমিতে। সংগীত ও নৃত্যকলা মিলনায়তনে রোববার বেলা ৩টায় এ অনুষ্ঠানের আয়োজন করা হয়েছে। অনুষ্ঠানে দেশের বিভিন্ন ক্ষেত্রে অবদানের জন্য বিশিষ্ট আটজনকে ‘রফিকুল হক দাদুভাই পুরস্কার ২০২৪’ দেওয়া হবে। অনুষ্ঠানের উদ্বোধক হিসাবে উপস্থিত থাকবেন সংসদ-সদস্য আসাদুজ্জামান নূর। প্রধান অতিথি থাকবেন সাবেক সংস্কৃতি প্রতিমন্ত্রী কেএম খালিদ। অনুষ্ঠানের আয়োজক রফিকুল হক দাদুভাই জন্মোাৎসব উদ্যাপন পরিষদ।